ועדת הכספים, כנסת 17, פרוטוקול מספר 284, 2007-01-16 13:45

יעקב ליצמן: בוקר טוב, אני פותח את הישיבה.

יעקב ליצמן: אמרתי לנציגי האוצר לא לבוא, כי חשבתי להצביע בסיור.

יעקב ליצמן: אמרתי שם שנעביר העברות תקציביות, מחר יש עוד כמה העברות.

יעקב ליצמן: אילו ידעתי שאעשה את זה כאן, הייתי מעביר גם את השאר היום.

יעקב ליצמן: אבל עכשיו לא אעשה את זה.

יעקב ליצמן: זה עניין הישיבות.

אמנון כהן: דיברנו על 290 מיליון, איך זה הגיע ל-260?

יעקב ליצמן: 260 מיליון לישיבות, 30 מיליון לפנימיות.

יעקב ליצמן: הם יגיעו.

אמנון כהן: הבטחות צריך לקיים.

יעקב ליצמן: אגיד לכם למה זה בער לי.

יעקב ליצמן: בישיבות בדרך כלל הכסף מחולק בכל 5 בחודש.

יעקב ליצמן: אנחנו כבר ב-16 בחודש.

יעקב ליצמן: אני רוצה שיחלקו את זה עוד החודש, בסוף החודש.

אמנון כהן: עבור חודש ינואר?

יעקב ליצמן: זה מה שעושים בכל פעם.

יעקב ליצמן: זה לא אחורה.

יעקב ליצמן: כל פעם זה לאותו חודש.

יעקב ליצמן: בתקציב הישיבות לפני שנה התקציב היה 600 ומשהו מיליון, עם כל ההסכמים הקואליציוניים.

יעקב ליצמן: השנה בספר התקציב מופיעים 310 מיליון.

יעקב ליצמן: לכן העברנו בהסכם קואליציוני 260 מיליון.

יעקב ליצמן: כנראה חסרים עוד של ש"ס.

אמנון כהן: זה סוכם, סוכם.

יעקב ליצמן: כדי לאפשר שהכסף יבוא, המנה הראשונה, ביקשתי שלא לעכב.

יעקב ליצמן: אלו אברכים, זו פרנסה.

יעקב ליצמן: מדובר בפנייה מס' 7.

יעקב ליצמן: כתוב כך: "הפנייה התקציבית נועדה למתן תוספת תקציב לישיבות כחלק מהסיכום הקואליציוני עם סיעת יהדות התורה".

אמנון כהן: אבל למה זו תוספת, אדוני, אם התקציב של השנה שעברה היה גדול יותר??

יעקב ליצמן: אבל בסעיף כתוב 310 מיליון.

אמנון כהן: בכוונה הם עשו את זה.

יעקב ליצמן: בכל פעם, זה קיצוץ.

יעקב ליצמן: אני עוד לא יודע מה עם הקיצוץ הבא.

יעקב ליצמן: בכל אופן, אני מקווה שהתעריף יישאר.

חיים אורון: אחרי שביקרנו בוויסקונסין ובאנו לפה, הלכתי ל"דברי ימי הכנסת" וקראתי את הנאום של חבר הכנסת ליצמן במליאת הכנסת בזמן דיוני התקציב.

חיים אורון: הוא שכנע אותי עד כמה ההליך הזה מקולקל.

חיים אורון: הוא אמר שהוא חושב שזה לא בסדר, זה לא הסכמים קואליציוניים, זה צריך להיות בבסיס התקציב.

חיים אורון: אגב, אם זה היה בבסיס התקציב, לא הייתי מצביע נגד זה.

חיים אורון: הוויכוח הוא לא אם זה 260 מיליון או 280 מיליון.

יעקב ליצמן: יש עוד של ש"ס, זה יגיע.

אמנון כהן: הוא מדבר על העיקרון.

חיים אורון: קודם כול, אני מצביע נגד כל הסעיפים של ההסכמים הקואליציוניים, כי אני חושב שזה הליך לא תקין, מקולקל, שמשבש את עבודת הכנסת.

חיים אורון: הוא הופך להיות חלק מסחר מכר.

חיים אורון: כאן זה עוד טוב – זה לסיעה.

חיים אורון: יש תקציבים שהם על שמות של חברי כנסת.

חיים אורון: יש מחיר לכל אחד.

חיים אורון: זה מוריד את הפוליטיקה הישראלית למקומות שאסור לה להימצא בהם.

חיים אורון: לכן אצביע נגד.

חיים אורון: אני שמח שיש פה קואליציה, שהיא תמשיך לעשות את העסקים הללו, ולא חשוב מה קורה, לא חשוב מה אומרים, לא חשוב איך זה נראה.

חיים אורון: נוח למשרד האוצר, נוח לראש הממשלה שליצמן ירוץ אחרי 260 מיליון, ויהיה יושב-ראש הוועדה הזמני.

חיים אורון: כל העסק מאוד נוח.

חיים אורון: אני לא רוצה להיות חלק מהמשחק הזה.

חיים אורון: אם הכסף הזה מגיע, שימו אותו בתקציב.

חיים אורון: אם הוא לא מגיע, לא.

חיים אורון: זה לא 20 מיליון ש"ח.

חיים אורון: על זה אפשר להתווכח.

יעקב ליצמן: הייתי שמח מאוד אם זה היה כפי שאמרת וכפי שאמרתי בנאום במליאת הכנסת.

יעקב ליצמן: אני חושב שהסעיף הזה חייב להיות בבסיס תקציב, מה עוד שהוא היה פעם בבסיס תקציב.

יעקב ליצמן: אבל בכל פעם מקצצים מחדש.

יעקב ליצמן: לפני שנה זה היה 350, לפני שנתיים זה היה 390.

יעקב ליצמן: בכל פעם מקצצים.

יעקב ליצמן: רק מה, בהסכם הקואליציוני מוסיפים.

אמנון כהן: מורידים בכוונה, לא מקצצים.

יעקב ליצמן: ברור לך, חבר הכנסת אורון, שהתעריף לכל תלמיד, מה שקיבלנו, לא עלה.

יעקב ליצמן: זה אותו תקציב.

יעקב ליצמן: בהחלט הייתי תומך בזה בשתי ידיים, אבל לצערי אנחנו עדיין בגלות, ותלויים בהסכם קואליציוני.

יעקב ליצמן: אין לי עצה.

יעקב ליצמן: זאת הדרך.

יעקב ליצמן: אני מבקש לתמוך.

אלחנן גלזר: אמרת שבכל זאת יש בתקציב 310 מיליון, בערך.

אלחנן גלזר: אם זה ישנו, למה לא שילמו את חודש ינואר ב-5 בחודש?

יעקב ליצמן: קודם כול, ב-5 בחודש עדיין היה תקציב גבולי.

יעקב ליצמן: אבל אני נגד דבר כזה.

יעקב ליצמן: אסביר למה.

יעקב ליצמן: אם הייתי צריך לחלק את 310 המיליון – הם היו מחלקים את הסכום הזה ל-12 חלקים, ואז התשלום הוא חצי, חצי מהתעריף.

יעקב ליצמן: ואז – עד שמשלמים את ההפרשים.

יעקב ליצמן: ככה אני יודע שזה הגיע, לפי התעריף.

אלחנן גלזר: עדיף לחכות 10 ימים,

יעקב ליצמן: כן, אבל אני לא רוצה להפסיד חודש, ולכן המהירות.

יעקב ליצמן: זה העניין.

יעקב ליצמן: מי בעד פנייה תקציבית מס' 7?

יעקב ליצמן: אושר ברוב.

יעקב ליצמן: תודה.